
МОТИВИ
към проекта на Устройствен правилник на Специализирано териториално звено „Редакция на списание „Гора“


Съгласно чл. 161 от Закона за горите, функциите и задачите на структурите и специализираните териториални звена на Изпълнителната агенция по горите (ИАГ) се определят с устройствени правилници. Правилниците се утвърждават от изпълнителния директор на агенцията и се обнародват в „Държавен вестник“.

Причини, които налагат приемането на акта
Със заповед № 221/20.08.1998 г. на началника на Национално управление по горите е преобразувано Специализирано поделение за издаване на печатни произведения – Редакция на списание „Гора“. В заповедта изрично е посочено, че редакцията не е със статут на самостоятелно юридическо лице, което създава затруднения в случаите, в които се налага да се удостоверява юридическата му самостоятелност, каквото е фактическото състояние. 
С оглед отстраняване на проблеми, възникнали поради неяснота относно статута на редакцията на списание „Гора“ и изричното уреждане на юридическата му самостоятелност, на основание чл. 159 от Закона за горите, със заповед № 481 от 13.05.2024 г. на изпълнителния директор на Изпълнителна агенция по горите Специализирано поделение за издаване на печатни произведения - Редакция на списание „Гора“ е преобразувано в Специализирано териториално звено „Редакция на списание „Гора“ със статут юридическо лице на бюджетна издръжка – структура на Изпълнителна агенция по горите. В т. 2. от заповедта е посочено, че дейността и организацията на работа на Специализираното териториално звено „Редакция на списание „Гора“ се определят с устройствен правилник, утвърден от изпълнителния директор на ИАГ, който се обнародва в „Държавен вестник“.

Цели
Регламентиране на юридическата самостоятелност на Специализирано териториално звено „Редакция на списание „Гора“. 

Очаквани резултати от приемането на акт
Уреждане на юридическата самостоятелност на Специализирано териториално звено „Редакция на списание „Гора“.

Анализ за съответствие с правото на Европейския съюз
Проектът не съдържа разпоредби, транспониращи актове на Европейския съюз, поради което не е приложена таблица на съответствието с правото на Европейския съюз.

Финансови и други средства, необходими за прилагането на акта
За приемането на проекта на акт не са необходими допълнителни разходи/трансфери и други плащания. Проектът на акт не води до изменения в целевите стойности на показателите за изпълнение по програми, в това число и ключовите индикатори. 
Предложеният проект на акт не води до въздействие върху държавния бюджет. 

Информация за проведени обществени консултации
На основание чл. 26, ал. 3 и 4 от Закона за нормативните актове проектът на правилник и мотивите към него са публикувани за обществена консултация на интернет страницата на Изпълнителна агенция по горите и на Портала за обществени консултации със срок за предложения и становища 30 дни.
Направените целесъобразни бележки и предложения са отразени в проекта на Устройствен правилник на Специализирано териториално звено „Редакция на списание „Гора“.

В съответствие с изискванията на чл. 26, ал. 5 от Закона за нормативните актове справката за отразяване на постъпилите предложения и становища от обществената консултация по проекта, заедно с обосновка за неприетите предложения, е публикувана на интернет страницата на Изпълнителна агенция по горите и на Портала за обществени консултации.



ИНЖ. СТОЯН ТОШЕВ
Изпълнителен директор на Изпълнителна агенция по горите

[bookmark: _GoBack]



2
